Banna bangwe ba ba nyetseng ga ba tlhaloganye se Baebele e se buang fa e re basadi ba ikobele banna le fa e re bana ba ikobele batsadi. (Bakolosa 3:20; 1 Petere 3:1) Le fa go ntse jalo, Baebele ya re monna “o tla ngaparela mosadi wa gagwe, mme bobedi jono bo tla nna nama e le nngwe”; mme ga e bue se se tshwanang ka bana le batsadi. (Mathaio 19:5) Jehofa o tlhalosa mosadi e le motlatsi kgotsa mothusi wa monna wa gagwe. (Genesise 2:18) Ga a ise a ko a re ngwana ke motlatsi kgotsa mothusi wa motsadi. O akanyang—fa monna a tshwara mosadi wa gagwe jaaka ngwana, a o tlotla thulaganyo ya lenyalo? ^ ser. 22 Mo metlheng ya Baebele, Modimo o ne a lebeletse gore baatlhodi ba kgatlhegele batlholagadi le dikhutsana.—Duteronome 1:16, 17; 24:17; Pesalema 68:5. Ka sekai, go na le dikgopolo tse dintsi tsa fisikisi, khemiseteri le thutotshelo. Mme le fa dikgopolo tseo di ka tswa di le motlhofo, thuto ya dipalo e e amanang le tsone yone e raraane tota. Baitsesaense ba ba botlhale ba tla ka dikgopolo dingwe tse disha mme morago ga foo ba bo ba lebogiwa ka go fiwa Sekgele sa Nobel ka ntlha ya tiro ya bone. Motho yo o tlhamileng le go bopa lobopo lo go leng thata gore baitsesaense ba lo tlhaloganye ene o tshwanetse a bo a le botlhale go gaisa jang ne!